अब दूसरी बात समझ लें: अगर संत लीक पर चलता हो, तो उसे ज्यादा शिष्य मिल जाएंगे । अगर संत सब लीक छोड़कर चलता हो, तो स्वभावत: कुछ विरले अभियानी ही उसके साथ हो पाएंगे । उसके साथ जाना खतरे से खाली नहीं है । उसके साथ जाना खतरनाक है । फिर कबीरदास जैसा अक्खड़ संत हुआ ही नहीं; दो टूक बात कह देनेवाला; एक वोट कबीर की झेल लोगे, तो जिंदगी भर याद रखोगे; भूले नहीं भूलेगा । सदगुरु और क्रांतिवादी! और फिर यह भी अड़चन थी । जैसा तुम पूछते हो कि जिनका एक पांव इस्लाम में और एक पांव हिंदू धर्म में था । तो ऐसा लगता है कि दो-दो धर्मों पर जिनका अड्डा था । तो दोनों धर्मों से उन्हें अनुयायी मिल जाने चाहिए थे । मिले भी; मगर बहुत थोड़े ।